12.9.2023
DA
Den Europæiske Unions Tidende
C 322/9
Disse etiketter skal anbringes på en sådan måde, at de ikke kan genanvendes.
Den beskyttede geografiske betegnelses logo er:
4.
Præcis afgrænsning af det geografiske område Det geografiske område, hvor »Cecina de León« fremstilles, består udelukkende af provinsen León.
5.
Tilknytning til det geografiske område Tilknytningen mellem det geografiske område og produktet »Cecina de León« er baseret på produktets omdømme og særlige kendetegn.
Det er et kødprodukt med en karakteristisk farve, marmorering, saftighed og smag, ikke særlig fiberholdigt, og med en karakteristisk røget aroma, der adskiller det fra cecina fra andre områder.
Produktets særlige kendetegn har sikret det et betydeligt omdømme og et godt renommé på grund af mange års traditionel fremstilling i det afgrænsede geografiske område.
Følgende eksempler er bevis på det omdømme, som »Cecina de León« nyder.
Den 28. oktober 2013 udsendte den spanske statslige tv-kanal RTVE programmet Un país para comérselo [et land, der er godt nok til at spise] (af 36 minutters varighed) om regionen Leon og dens landbrugsfødevarer.
Programmet præsenterede forskellige opskrifter med »Cecina de León« som ingrediens og fremhævede produktets særlige karakteristika.
Den 29. juni 2021 beskrev et andet RTVE-program, España Directo [Spanien direkte], produktets fremstillingsproces og karakteristika.
Begge programmer er tilgængelige på https://www.rtve.es/.
Andre tidsskrifter om rejser og gastronomi, f.eks.
Traveler og Cocina y vino, fremhæver det omdømme, som »Cecina de León« nyder både nationalt og internationalt.
I en artikel i Traveler med titlen »Why Leon should be the Capital of Gastronomy 2018« [Hvorfor Leon bør være gastronomisk hovedstad i 2018], der blev offentliggjort den 13. oktober 2017, hedder det: »Det er rigtigt, at« Leon-brandet» i nogen tid har været kendt uden for Spanien.
Produkter som chorizo, cecina og visse oste fra Leon har gået deres sejrsgang i så forskellige fjerntliggende hjørner af kloden som Hongkong, Rom og selv Vestindien.« En anden artikel i Cocina y vino med titlen »Hvad spiser de i Spanien til jul?«, der blev offentliggjort den 20. december 2020, omhandler traditionelle spanske fødevarer, herunder »Cecina de León«: »Først serveres der oste eller cecina af oksekød, som er så typisk for Leon«.
I 2018, da Leon var den spanske gastronomiske hovedstad, blev »Cecina de León« optaget i Guinness Rekordbog med »Verdens største stykke cecina«.
Desuden vandt »Cecina de León« to år i træk den højeste pris ved den prestigefyldte internationale konkurrence Great Taste Awards og opnåede to og tre stjerner i 2020 og tre stjerner i 2021.
Producenterne af »Cecina de León« deltager i nationale og internationale messer, hvor de fremmer cecina-produktets omdømme.
Disse omfatter fødevaremessen i Barcelona, Gourmet Salon og Meat Attraktion i Madrid samt SIALudstillingen i Paris og Anuga-messen i Tyskland.